Document ID: 32006R0647

KOMMISSIONENS FORORDNING (EF) Nr. 647/2006
af 27. april 2006
om udstedelse af importlicenser for ris i forbindelse med ansøgninger, der er indgivet i de ti første arbejdsdage af april 2006 efter forordning (EF) nr. 327/98
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1785/2003 af 29. september 2003 om den fælles markedsordning for ris (1),
under henvisning til Kommissionens forordning (EF) nr. 327/98 af 10. februar 1998 om åbning og forvaltning af visse toldkontingenter for indførsel af ris og brudris (2), særlig artikel 5, stk. 2, og
ud fra følgende betragtning:
En gennemgang af de mængder, for hvilke der blev indgivet ansøgninger om importlicens for ris under tranchen for april 2006, viser, at der bør udstedes licenser for de ansøgte mængder, der i givet fald nedsættes med en procentsats, og fastsættes de mængder, der er disponible til overførsel til den følgende tranche -
UDSTEDT FØLGENDE FORORDNING:
Artikel 1
1. For de ansøgninger om importlicens for toldkontingenter for ris åbnet ved forordning (EF) nr. 327/98, der er indgivet i de ti første arbejdsdage af april 2006 og meddelt Kommissionen, anvendes der nedsættelseskoefficienter efter de procentsatser, der er fastsat i bilaget til nærværende forordning.
2. De mængder, der er disponible for tranchen for april 2006, og som skal overføres til den følgende tranche, er fastsat i bilaget.
Artikel 2
Denne forordning træder i kraft den 28. april 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. april 2006.

Labels: 3
17
5